OzLabs/hebrew-wiki-articles huggingface dataset:
המרכז הערבי לחקר אזורים צחיחים ואדמות יובש

המרכז הערבי לחקר אזורים צחיחים ואדמות יובש הוא מרכז מחקר חקלאי הממוקם בדמשק שבסוריה.

המרכז הוקם בדמשק בשנת 1968 והוא פועל מטעם הליגה הערבית, לצד שישה מרכזי מחקר דומים בארצות ערביות אחרות, במטרה לאחד את מאמצי המדינות הערביות לשיפור ופיתוח החקלאות בתנאי מדבר ואדמה צחיחה.

פעילות המרכז מכוונת למניעת תהליך המדבור, אך באותה עת נעשות בו פעולות ללמידת המדבר בניסיון לפתחו. בעקבות פעילות המחקר הנערכת במרכז הוקם במסגרתו מאגר מידע לצמחי מדבר ובו תיעוד טקסונומי ואקולוגי של כ-1,300 צמחים.

==קישורים חיצוניים==

* 

* 

קטגוריה:מכוני מחקר סוריים
קטגוריה:הליגה הערבית
ערבי
צעירי אגודת חב"ד בניו יורק

ארגון צעירי אגודת חב"ד המרכזית (או: צא"ח) הוא ארגון חב"די הפועל מקראון הייטס שבניו יורק ומאגד ואחראי על השליחים ובתי חב"ד במדינת ניו יורק, ומסונף פורמלית למרכז לענייני חינוך.

הארגון הוקם על ידי הרבי מליובאוויטש בב' באייר ה'תשט"ו. דרך ארגון זה מסר הרבי לחסידיו בכל רחבי העולם את הוראותיו והדרכותיו בפעילות החגים ועשרת המבצעים שלו.

מדי יום שישי מפעיל צא"ח צוותי בחורים למבצע תפילין וחלוקת נרות שבת ליהודים העוברים ושבים בחנויות ודוכנים בעיר ניו יורק. החל משנת ה'תשל"ו (בערך) מפעיל ספריית השאלה של ספרים תורניים הנמצאת ברחוב קינגסטון שבשכונת קראון הייטס, הנקראת בשם ספריית לוי יצחק, על שם רבי לוי יצחק שניאורסון. החל משנת ה'תשמ"ח מוציא לאור מדי שבוע עלון שבועי, הנקרא בשם "לחיים" המופץ בימי שישי. בסביבות החגים מוציא לאור עלוני הסברה על החגים היהודיים בשפה האנגלית. ובחג סוכות עוסק בהקמת סוכות ניידות, בחג החנוכה בהצבת והדלקת חנוכיות ציבוריות. צעירי חב"ד מפעילים גם מדי יום מימי החנוכה את החנוכיה הגדולה בעולם הממוקמת במנהטן, אותה מדליקים במנוף, בהדלקות אלו משתתפים בדרך כלל אישי ציבור. כמו כן אחראי הארגון על הדלקת החנוכיה המרכזית בבית הלבן, אותה מדליק נשיא ארצות הברית. בחג הפורים עוסק הארגון בחלוקת משלוחי מנות, ובפסח בחלוקת מצות.

יו"ר הארגון הרב דוד רסקין הלך לעולמו בשנת 2011, ומאז עדיין לא מונה לו מחליף. מנהל הארגון היה הרב שמואל בוטמן , עד לפטירתו ב־2024.

במשך כמה שנים (עד שנת תשכ"ח - 1968), היה ארגון הכנסת אורחים (עבור האורחים שהגיעו להתארח במרכז חב"ד העולמי אצל הרבי) בהנהלת צעירי אגודת חב"ד בניו יורק.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגוני חב"ד
קטגוריה:יהדות ארצות הברית: ארגונים
טואיצ'י

צילום לווין של שפך נהר הטואיצ'י לנהר הבני, דרומית לאגם צ'ללאן
טואיצ'י (Tuichi הנקרא גם טאויצי) הוא נהר בצפון בוליביה, באגן האמזונס. מוצאו של הנהר במורדות הרי האנדים, בצפון מחוז לה פאס, בגובה של 1,070 מ' מעל פני הים. הנהר זורם בראשיתו לכיוון צפון-מזרח, ולאחר מכן פונה לכיוון דרום-מזרח, כך שהוא יוצר צורת V הפוכה. הוא נשפך לנהר הבני 265 ק"מ מנקודת המוצא שלו, בתחום הפארק הלאומי מאדידי, באזור המכוסה יער גשם טרופי.

הנהר מוכר בישראל בשל ספרו של יוסי גינסברג, "בחזרה מטואיצ'י" (על פיו גם הופק הסרט "בחזרה מטואיצ'י"), המתאר את קורותיו לאחר שרפסודה בה שייט בנהר התהפכה, והוא נאלץ לשרוד במשך כשלושה שבועות ביער הגשם. ספר נוסף שנכתב על אותו מאורע הוא "טואיצ'י שלי", סיפורו של קווין גייל, שיצא עם יוסי גינסברג ועוד שני טיילים למסע הג'ונגל, סיים את המסע לבדו והמשיך בחיפושים אחרי גינסברג עד שמצא אותו והציל את חייו.

==קישורים חיצוניים==

קטגוריה:בוליביה: נהרות
קטגוריה:יובלי האמזונאס
נאדר א-דהבי

נאדר א-דהבי (בערבית: نادر الذهبي; תעתיק מדויק: נאדר אלד'הבי) (נולד ב-7 באוקטובר 1946) הוא פוליטיקאי ירדני שכיהן כראש הממשלה ושר הביטחון של ירדן משנת 2007 ועד 2011

== ביוגרפיה ==
א-דהבי נולד בעמאן ובשנת 1964 סיים בעיר את לימודיו בקולג' אל חוסיין. באותה שנה הוא התגייס לחיל האוויר המלכותי של צבא ירדן. במקביל לשירותו הצבאי השלים אל דהבי לימודי תואר ראשון בהנדסת אווירונאוטיקה (1969), לימודי תואר שני בהנדסת אווירונאוטיקה מהמכון הטכנולוגי קראנפילד באנגליה (1982) ולימודי תואר שני במינהל ציבורי משלוחת האוניברסיטה האמריקנית אובורן בירדן (1987).

שירותו הצבאי של א-דהבי נמשך עד 1994 ובשנתיים האחרונות לשירותו הוא שימש סגן מפקד חיל האוויר האחראי על לוגיסטיקה. לאחר מכן הוא התמנה למנכ"ל חברת התעופה "רויאל ג'ורדניאן" ובשנים 1994–1995 הוא שימש יו"ר התאחדות חברות התעופה הערביות. בשנים 1995–1998 היה א-דהבי חבר מועצת המנהלים של ארגון התעופה הבינלאומי יאט"א ובשנים 1996–1997 עמד בראשו.

בשנים 2001–2003 כיהן א-דהבי כשר התחבורה בממשלתו של פייסל אל-פאיז. בשנת 2004 התמנה למנכ"ל הרשות לפיתוח כלכלי של עקבה.

בנובמבר 2007 א-דהבי כראש הממשלה ושר הביטחון של ירדן, לאחר התפטרות מערוף אל-בח'ית. בדצמבר 2009 החליף אותו סמיר זיד א-ריפאעי.

== חיים אישיים ==
א-דהבי נשוי ואב לשלושה.

==קישורים חיצוניים==
* [http://www.arabdecision.org/show_cv_3_3_3_1_3_577719488.htm קורות חייו] באתר Arab Decision

קטגוריה:ראשי ממשלת ירדן
קטגוריה:אנשי צבא ירדנים
קטגוריה:שרי התחבורה של ירדן
קטגוריה:שרי התיירות של ירדן
קטגוריה:בוגרי אוניברסיטת אובורן
קטגוריה:ירדנים שנולדו ב-1946
ניסוי גריפית'

תוצאות ניסוי גריפית'
ניסוי גריפית, בוצע על ידי פרדריך גריפית' ב-1928 והיה אחד הניסויים הראשונים להציע כי לחיידקים יש יכולת להעביר חומר גנטי בתהליך שנקרא טרנספורמציה.

גריפית' השתמש בשני זנים של חיידק הפניאומוקוקוס R ו-S (גורמי דלקת ריאות). רק לזן S יש יכולת להדביק את הפונדקאי בזכות שכבה פוליסכרידית המגנה עליו ממערכת החיסון. בניסוי, חיידקי S הומתו בעזרת חום ושרידיהם הוספו לזן R חיים. על אף ששני הרכיבים בנפרד לא היו מדביקים פונדקאי במחלה, החיבור ביניהם גרם לעכברים למות. מתוך העכברים המתים, גריפית' הצליח לבודד חיידקים חיים משני הזנים. הוא הסיק כי החיידקים מזן R עברו "טרנספורמציה" לזן S, בעזרת "חומר טרנספורמציה" כלשהו שנמצא בשרידי החיידקים המתים.

כיום, אנו יודעים כי חומר הטרנספורמציה של גריפית', הוא ה-DNA של חיידק S. על אף שהחיידק הומת, ה-DNA שלו שרד והשתלב בתוך זה של חיידקי R החיים. ב-DNA החדש היו גנים היוצרים את שכבת ההגנה הפוליסכרידית. בעזרת הגנים החדשים חיידקי R נעשו אף הם עמידים למערכת החיסון ולכן הצליחו להדביק את העכברים.

בשנת 1944 שכללו איוורי, מקלאוד ומקארתי את ניסוי גריפית' והבחינו בין חלקי תא שונים כדי לגלות איזה מהם הוא החומר הגנטי. למרות הוכחתם החד-משמעית כי מדובר ב-DNA הקהילה המדעית השתכנעה רק בעקבות ניסוי אחר של הרשי וצ'ייס בשנת 1952.
==קישורים חיצוניים==

קטגוריה:גנטיקה
קטגוריה:היסטוריה של המדע
גריפית', ניסוי
קטגוריה:1928 במדע
נעמה קסרי

נעמה קַסְרִי (נולדה ב-29 באוגוסט 1978) היא בעלת קליניקות לטיפולי אסתטיקה ישראלית. השתתפה פעמיים בתוכנית הטלוויזיה הישרדות - בשנת 2008 בעונה הראשונה - שם גם זכתה; ובשנת 2019 בעונה התשיעית הגיעה לגמר. בעבר עבדה קסרי כמנחת טלוויזיה.

==ביוגרפיה==
קסרי נולדה וגדלה בכרמיאל. למדה במגמת מדעי החברה בתיכון אורט מגדים בעירה. את שירותה בצה"ל עשתה בנשקייה של בסיס הטירונות זיקים. לאחר שחרורה מצה"ל גרה שש שנים בדנוור שבקולורדו, שם נישאה ליהודי-אמריקאי ופתחה חנות למוצרי טיפוח לבעלי חיים. לאחר גירושיה חזרה לישראל, ופתחה מכון לטיפוח יופי.

קסרי השתתפה בתוכנית המציאות "הישרדות" בערוץ 10 והצליחה להעפיל לגמר העונה הראשונה. בגמר התוכנית, שהתקיים ב-17 במאי 2008, זכתה בחמישה מקולות המושבעים, לעומת ארבעה קולות למתחרה נועם טור, והוכתרה כמנצחת וכשורדת האחרונה. היא זכתה בשל כך בפרסים בשווי מיליון שקלים.

לאחר "הישרדות" הנחתה בשנים 2008–2010 את התוכנית היומית "שורדות בבית" בערוץ 10, לצד משתתפת אחרת של "הישרדות", ליה גיל, שהוחלפה בהמשך במירית וקנין (גם היא משתתפת "הישרדות"). לאחר מכן הנחתה קסרי את תוכנית הבוקר היומית "איזה יופי" בערוץ 10, עד שנת 2012.

בשנת 2012 השתתפה קסרי בפרסומות לאבקת הכביסה "סוד".

בשנת 2016 פתחה קליניקה לטיפולי אסתטיקה.

בשנת 2019, השתתפה בשנית בתוכנית "הישרדות VIP עונה 2", ששודרה ברשת 13, העפילה לגמר וגם זכתה בתואר "השורדת האהובה" על ידי הקהל.

באותה שנה בוצע תחקיר חדשותי על הקליניקה לטיפולים אסתטיים של קסרי, ממנו עלה כי היא מציעה טיפולים של מומחים לאסתטיקה, בעוד שמדובר ברופאי שיניים - שלפי עמדת משרד הבריאות רשאים להזריק רק במסגרת טיפולי שיניים. קסרי השיבה כי הכשרתם המקצועית של רופאי השיניים מכסה את סוג הטיפולים בהם מדובר.

בשנת 2020, השתתפה בתוכנית "ליהיא ונעמה - מטראש לקלאס" לצד ליהיא גרינר.

בשנת 2021, שיחקה בסדרת הדרמה הקומית פגום שעלתה לשידור בכאן 11.

==חיים אישים==
לקסרי בן מנישואיה השניים, אשר הסתיימו זמן קצר לאחר תום העונה של "הישרדות" בהשתתפותה. בהמשך, נישאה פעם שלישית, לגל ארז, לאחר שהכירו בשנת 2009, בעקבות השתתפותו של ארז בהישרדות איי הפנינה. לזוג נולדו שתי בנות.

==קישורים חיצוניים==

* 
* 
* 
* 
* 
* 
* 

== הערות שוליים ==

קטגוריה:זוכי הישרדות (ישראל)
קטגוריה:מנחות טלוויזיה ישראליות
קטגוריה:כרמיאל: אישים
קטגוריה:בוגרי תיכון אורט מגדים (כרמיאל)
קטגוריה:ישראליות שנולדו ב-1978
נמרוד צבירן

נמרוד צבירן, הוא שחיין פאראלימפי.

בגיל שש הצטרף לנבחרת מכבי תל אביב בשחייה. באגודת מכבי היה צבירן חבר עד הגיעו לגיל 18, על אף היותה אגודת שחייה רגילה. בסיום לימודיו התיכוניים במגמה הספרותית של תיכון עירוני י"ד בתל אביב, התנדב צבירן לצה"ל ושירת בלשכת מבקר משרד הביטחון.

במהלך שירותו הצבאי התמסר צבירן לספורט במטרה להשתתף ב. בסיוע קונגרס יהודי בוכרה הוא זכה למימון מלגה חודשית שמאפשרת את אימוניו. צבירן מתאמן במסגרת בית הלוחם תל אביב ובשנת 2002 התחרה באליפות העולם בשחייה לנכים וסיים במקום הרביעי. במשחקים הפאראלימפיים באתונה (2004) הוא זכה במדליית ארד במשחה 400 מטר בסגנון חופשי, סיים רביעי במשחה 50 מטר ובמקום השישי במשחה מאה מטר.

==קישורים חיצוניים==
* [https://www.paralympic.org/nimrod-zviran פירוט השתתפותו בתחרויות המשחקים הפאראלימפיים] באתר הרשמי של IPC 
* [https://web.archive.org/web/20071219130219/http://www.buchara.org.il/Index.asp?ArticleID=280&CategoryID=23 "הגביע הוא שלו"] באתר קונגרס יהודי בוכרה העולמי

קטגוריה:זוכי מדליית ארד פאראלימפית מישראל
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:בוגרי תיכון עירוני י"ד (תל אביב)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:שחיינים במשחקים הפאראלימפיים אתונה (2004)
קטגוריה:ישראלים שנולדו במאה ה-20
דניס דוגן

דניס דוגן (אנגלית: Dennis Dugan; נולד ב-5 בספטמבר 1946) הוא שחקן, קומיקאי, במאי קולנוע וטלוויזיה אמריקאי. 

== ביוגרפיה ==
דוגן נולד בעיר ויטון, אילינוי, ילד שני מתוך ארבעה ילדים של מריון, עקרת בית ושל צ'ארלס דוגן, מנהל בסוכנות ביטוח. הוא בוגר תואר ראשון בחוג לדרמה של אוניברסיטת דה פול בשיקגו, אילינוי. בהמשך למד גם במכון האמנות של שיקגו. 

== קריירה ==
דוגן התחיל את הקריירה שלו בהופעה במספר סרטי קולנוע וסדרות טלוויזיה בארצות הברית. בין היתר כיכב בסדרה משלו בשם "ריצ'י ברוקלמן, בלש פרטי", שנמשכה עונה אחת בשנת 1977. הופעותיו בתקופה זו נסמכו במיוחד על מראהו החיצוני. דוגן נראה בתקופה זו צעיר בהרבה מגילו, ובסוף שנות העשרים לחייו נראה כבן עשרה. מאז המשיך להופיע בתפקידי משנה בטלוויזיה, וכן מעת לעת בקולנוע בין היתר בקומדיה הרומנטית "צירי לידה" (1988) של הבמאי ג'ון יוז. 

דוגן פנה לקריירה כבמאי קולנוע. בשנת 1990 ביים את הלהיט "מותק, הילד השתגע" (Problem Child) בו אף שיחק. לאחר מכן המשיך בבמוי קומדיות נוספות כ"להציל את סילברמן" (2001) או "שוטרים ללא הפסקה" (2003). 

דוגן זכה להצלחה בעיקר בקומדיות בכיכוב אדם סנדלר, כמו "גילמור המאושר" (1996) (בו משחק דוגן משגיח במשחק גולף), או "ביג דדי" (1999) שגם בו משחק דוגן בתפקיד זעיר. כן ביים דוגן בשנות ה-90 פרקים בסדרות טלוויזיה מצליחות כ"בלשים בלילה" (בה גם הופיע כשחקן במספר פרקים), אלי מקביל, ו-NYPD.

בשנות ה-2000 היו הצלחותיו של דוגן קשורות במיוחד בשיתוף הפעולה עם סנדלר. בשנת 2006 ביים את קומדיית הספורט "חמים על הספסל" בכיכובו של רוב שניידר. בשנת 2007 ביים את הסרט השנוי במחלוקת "צ'אק ולארי", על שני כבאים בניו יורק שנסיבות ביורוקרטיות מוזרות גורמות להם להצהיר שהם זוג הומוסקסואלים. בשנת 2008 ביים את "אל תתעסקו עם הזוהן", קומדיה העוסקת בחייל ישראלי קשוח המגיע לניו יורק להגשים את חלומו להפוך למעצב שיער. 

בשנת 2011 הוא ביים את הסרט "לזרום עם זה". 

בשנת 2020 ביים את הקומדיה "אהבות, חתונות ואסונות אחרים", על פי תסריט של לארי מילר, בהשתתפותם של דיאן קיטון, ג'רמי איירונס, מגי גרייס וג'סי מקרטני. 

בשנת 2024 שיחק בתור פילו ג'ונס במותחן הפשע "בלתי נשכח" שביים מייקל קיטון. 

== חיים אישיים ==
נישואיו הראשונים של דוגן היו לשחקנית ג'ויס ואן פאטן ב-1973. הם התגרשו ב-1987, ולימים הוא התחתן עם שרון א'וקונור, לה הוא עדיין נשוי ויחד יש להם ילד. 

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:במאי טלוויזיה אמריקאים
קטגוריה:זוכי פרס פטל הזהב: במאים
קטגוריה:בוגרי אוניברסיטת דה פול
קטגוריה:אמריקאים שנולדו ב-1946
ג'וזף פיינדר

ג'וזף פיינדר (באנגלית: Joseph Finder; נולד ב-6 באוקטובר 1958) הוא סופר אמריקאי שנודע בעיקר בזכות כתיבת מותחני עסקים.
ספריו המזוהים ביותר עם סגנון הכתיבה שלו הם: "פרנויה", "המנכ"ל", "רצח בעיניים" ו"משחקי כוח".
ספרו "זהות שאולה", עובד לסרט קולנוע בכיכובם של מורגן פרימן ואשלי ג'אד.

== קורות חייו ==
פיינדר נולד למשפחה יהודית בעיר שיקגו שבארצות הברית. את רוב ילדותו בילה עם משפחתו שעברה בין ארצות שונות, בהן הפיליפינים ואפגניסטן. לבסוף המשפחה שבה לארצות הברית והתיישבה בניו יורק.

פיינדר למד לתואר ראשון בלימודי רוסיה באוניברסיטת ייל וכן לתואר שני בחקר רוסיה באוניברסיטת הרווארד. ספרו הראשון שראה אור היה הספר העיוני "השטיח האדום: הקשר בין הקרמלין לבין אנשי העסקים החזקים ביותר באמריקה".

ב-2012 החלו צילומי הסרט פרנויה בהתבסס על ספרו של פיינדר, בעל אותו השם.

==ספריו==
* השטיח האדום: הקשר בין הקרמלין לבין אנשי העסקים החזקים ביותר באמריקה (1983).
* מועדון מוסקווה (1991) (בעברית: הוצאת שלגי-רמדור).
* המוח הקטלני (1994) (בעברית: הוצאת שלגי-רמדור).
* שעת האפס (1996) (בעברית: הוצאת נירם - הוצאה לאור).
* זהות שאולה (1998) (בעברית: הוצאת נירם - הוצאה לאור). הופק לסרט (2002)
* פרנויה (2004) (בעברית: ידיעות אחרונות - פרוזה, תרגמה שרון פרמינגר).
* המנכ"ל (2005) (בעברית: ידיעות אחרונות - פרוזה, תרגמה שרון פרמינגר).
* רצח בעיניים (2006) (בעברית: ידיעות אחרונות - פרוזה, תרגמה שרון פרמינגר).
* משחקי כוח (2007) (בעברית: ידיעות אחרונות - פרוזה).
* חשד (2015) (בעברית: ידיעות ספרים - פרוזה).
* מחיר השתיקה (2015) (בעברית: ידיעות ספרים - פרוזה, תרגמה שרון פרמינגר).
* ההחלפה (2017) (בעברית: ידיעות ספרים - פרוזה, תרגמה שרון פרמינגר).
* Judgement (2019).

===סדרת ניק הלר===
* השתלטות עוינת (2009) (בעברית: ידיעות ספרים - פרוזה, תרגמה שרון פרמינגר).
* סודות קבורים (2011) (בעברית: ידיעות ספרים - פרוזה).
* מחשבה פלילית (2016) (בעברית: ידיעות ספרים - פרוזה).
* House on Fire (2020).

==קישורים חיצוניים==

* 

* 
* 
* 
* 
* 
* יובל פלוטקין, [https://www.ynet.co.il/articles/0,7340,L-5554546,00.html "אנשים מוותרים על הפרטיות שלהם בלי לחשוב"], 21 ביולי 2019
* 

==הערות שוליים==

קטגוריה:סופרי מתח ואימה אמריקאים
קטגוריה:סגל אוניברסיטת הרווארד
קטגוריה:בוגרי אוניברסיטת ייל
קטגוריה:בוגרי אוניברסיטת הרווארד
קטגוריה:אמריקאים שנולדו ב-1958
זירעין

מצודת זרעין ב-1881 ציורו של [[הארי פן; פורסם בסדרת ארץ ישראל הציורית]]
מבנה של הכפר משמש כאורווה של קיבוץ יזרעאל, 1949
זירעין או זרעין (בערבית: زرعين) היה כפר ערבי גדול בעמק חרוד, החלק המזרחי של עמק יזרעאל. הכפר היה ממוקם סמוך לכביש מעפולה לג'נין כ־7 קילומטרים דרומית לעפולה בגובה 110 מטרים מעל פני הים על אחת משלוחות הגלבוע. הכפר חלש על הדרכים המובילות ממזרח למערב ועל הדרך דרומה לכיוון ג'נין. טרום מלחמת העצמאות התרוקן הכפר מתושביו שפונו מרצון על ידי לוחמים ערביים מסוריה ועיראק, והכפר הפך למעין מוצב צבאי. ובמלחמת העצמאות נכבש בקרבות מול אותם לוחמים.

==היסטוריה==
הכפר שימר את שם העיר יזרעאל שהייתה בירתו של המלך אחאב. 
בתקופת הצלבנים הייתה במקום עיירה קטנה שנקראה "Parvum Gerinum" או בשם הצרפתי "Le Petit Gérin" בהשוואה לג'נין הסמוכה שנקראה "Le Grand Gérin".

הנוסע רבי בנימין מטודלה מספר כי "זרעין היא יזרעאל ושם מעין גדול ובה יהודה [יהודי] אחד והוא צבע". אשתורי הפרחי ביקר במקום בראשית המאה ה־14 וכתב: "יזרעאל של יששכר וקורין לו זרעין". בשנת 1632 עבר בארץ נזיר צרפתי והוא מספר שבמקום יושבים ערבים ומעט יהודים: "ובה כעת כמאה וחמישים בתים של מאורים (מוסלמים) ושל יהודים... ועוסקים התושבים בשוד כמו הערבים ולפיכך אין לבוא אליה בהרגשה של ביטחון".

ב־1830 הושיב אבראהים פאשא בכפר משפחות מצריות שקיבלו כ־25,000 דונם לחקלאות. ב־1858 השתלטו במרמה על רוב אדמות הכפר בני חמולת "עבד אל־האדי" מהכפר עראבה שבשומרון והושיבו במקום אריסים מכפרם.

===תקופת המנדט ומלחמת העצמאות===
בתקופת המאורעות התנכלו בני הכפר לתחבורה היהודית באזור ולכפרי העמק.

הכפר היה שייך לנפת ג'נין מחוז שומרון, על פי סקר הכפרים 1945 בארץ ישראל שטחי אדמותיו היו 23,920 דונם ובשנת 1945 מנה 1,420 נפשות. את מי השתייה לכפר סיפק מעיין עין יזרעאל שהורחב ושופץ על ידי הבריטים בתקופת המנדט.

בתחילת מלחמת העצמאות התבססה בזירעין יחידה צבאית של צבא ההצלה שהטרידה באש את התחבורה היהודית ואת יישובי עמק חרוד. הנשים והילדים פונו והכפר כולו הפך למשלט מבוצר של אנשי הכנופיות. קרבתו של הכפר לכביש ועליונותו הטופוגרפית היוותה איום קשה על היישובים. התנועה בכביש העמק התנהלה בכלי רכב משוריינים. ב־20 באפריל 1948 נעשה ניסיון ראשון לכיבוש הכפר על ידי כוח גדול של "גדוד העמק" (הגדוד הראשון) מחטיבת יפתח של הפלמ"ח בשיתוף תגבורת מגולני ואלכסנדרוני. בקרב הקשה בין הצדדים פוצצו בניין בית הספר ונהרגו למעלה מ־20 ערבים, אך הכוחות נאלצו לסגת לאחר שנתקלו בהתנגדות חזקה, דבר שמנע מהם להשלים את כיבוש הכפר לפני עלות השחר. מבין אנשי ההגנה נהרגו שישה לוחמים.

בליל ה־28/29 במאי כבש כוח של חטיבת גולני את זירעין בקרב קל יחסית, והדף את התקפת הנגד שבאה מכיוון ג'נין למחרת.

על אדמות הכפר הקימו משוחררי הפלמ"ח שלחמו בזירעין את קיבוץ יזרעאל. על תל יזרעאל, במקום הצופה על העמק, הוקמה אנדרטה ללוחמי הפלמ"ח שנפלו בקרב בזירעין ובסביבה. בראשית שנות ה־50 פעלה במקום מעברה בשם מעברת זרעים (זרעין).

==לקריאה נוספת==
*צבי אילן, 78 טיולים ברחבי ישראל (יזרעאל הקדומה), הוצאת עם עובד, 1975
*זאב וילנאי, אנציקלופדיה אריאל, הוצאת עם עובד, 1976

==קישורים חיצוניים==

* 
* 

==הערות שוליים==

קטגוריה:קהילות ויישובים ערביים שנחרבו במלחמת העצמאות
קטגוריה:עמק יזרעאל
קטגוריה:יזרעאל (קיבוץ)
קטגוריה:יישובים ערביים המשמרים שם עברי
קבוצת תהל

קבוצת תהל (.TAHAL GROUP B.V) היא תאגיד תכנון והנדסה בינלאומי שהוקם על יסוד חברת תכנון המים לישראל בע"מ. החברה רשומה בהולנד ומרכזה באמסטרדם.החברות שבמסגרת התאגיד תכננו את מרבית מפעלי המים בישראל וכן מפעלים רבים בעולם.

==ייסוד תה"ל==
חברת "תכנון המים לישראל", הייתה הגרעין של התאגיד.

==התאגיד כיום==

התאגיד קבוצת תהל פועל בכל רחבי העולם וממותג כחברת ההנדסה הבינלאומית הגדולה ביותר בישראל.

החל משנת 1995 קבוצת תהל היא חברה פרטית בבעלותה הכמעט מלאה של חברת ההחזקות קרדן ישראל ומכילה מספר חברות בת בנושא תכנון הנדסי וביצוע בנושא מים חקלאות וסביבה.

התאגיד מדורג בין 100 החברות המובילות בתחום זה בעולם.

התאגיד פועל בכל רחבי העולם וממותג כחברת ההנדסה הבינלאומית הגדולה ביותר בישראל.

משנת 2001 עד 2012 עמד בראש הדירקטוריון הרמטכל והשר לשעבר אמנון ליפקין-שחק.

באוגוסט 2020 התאגיד מכר כ-55% ממניות חברת "פלגי מים" לקבוצת אלייד תמורת כ-25 מיליון שקל.

==לקריאה נוספת==

* זאב שלו וניסן נבו, תהל: חמישים השנים הראשונות, שנאר תקשורת, 2008

==קישורים חיצוניים==
* 

קטגוריה:חברות מים ושפכים ישראליות
קטגוריה:חברות להנדסה אזרחית
קטגוריה:התפלה בישראל
חמש בודהות החוכמה

[[מנדלה. במרכז וַיירוקנה. אקשוביה למעלה, רַטְנַסָמבהַאווה מימין, אמיתבהא למטה, ואמוגהַסידהי משמאל. (ארבע הדמויות הלבנות הן דמויות בודהיסטווה)]]
חמש בודהות החוכמה או הבודהות הדהיינים הן חמש דמויות המייצגות בזרם הוג'ריאנה של הבודהיזם חמש תכונות של הבודהה. הדמויות מופיעות תדיר באומנות הוג'ריאנה הטיבטית בציורי מנדלה, גלגל הקיום וציורים אחרים.

בין הדמויות ניתן להבחין על פי תנוחותיהן השונות. החוכמה של כל אחת מהבודהות מהווה סגולה כנגד תכונה שלילית אחרת.
*ויירוקאנה הוא הבודהה המלמד, כנגד הבורות שהיא אחד מגורמי הסבל (דוקהה) העיקריים בבודהיזם.
*רַטְנַסָמבהַאווה - הבודהה המעניק, המחזק כנגד גאווה וחמדנות.
*אַמִיטַאבְּהַה (או אַמִידַה בגרסה הקוריאנית/יפנית) - הבודהה בתנוחת מדיטציה, המגדיל את המודעות כנגד ההתאוות וההשתוקקות. זהו אחד הייצוגים הנפוצים ביותר של בודהה בציור ובפיסול. פירוש המילה אמיטה הוא אין-סוף ופירוש המילה אבהה הוא אור מכאן שזהו הבודהה של האור האינסופי, אותו בודהה שאליו מתפללים זרמים רבים הבודהיזם.
*אמוגַסידהי - המרים ידו לסימון "אל פחד" מייצג את ההתגברות על הקנאה.
*אקשוביה - הבודהה הנוגע בארץ, מייצג את התגברות ההכרה על השנאה והכעס.

בבודהיזם הטיבטי מופיעים חמשת ייצוגי הבודהה בחמשת חלקי המנדלה.
הויירוקאנה יהיה תמיד במרכז, כי הוא הכוח המאחד. האקשוביה יופיע במזרח,
האמוגסידהי בצפון, האמיתאבהא במערב והראת'אסאמבאווה בדרום.

בבורמה קיים מקדש בשם חמש הבודהות המוקדש לחמשת ייצוגי החוכמה.

בטקס בחירת הקומארי (האלה החיה) בנפאל משתתפים 5 כהני דת המייצגים כל אחד גילום אחר של בודהה.

<center><gallery widths="150px" heights="150px">
תמונה:Mikeswe3.jpg|וַיירוקנה, בודהה מלמד, פסל מקוריאה הדרומית
תמונה:Buddha Amithaba.jpg|אמיטאבהה, הבודהה המודט
תמונה:'The Dhyani Buddha Akshobhya', Tibetan thangka, late 13th century, Honolulu Academy of Arts.jpg|אקשוביה, הבודהה הנוגע בקרקע. מגילה טיבטית מהמאה ה-13
</gallery></center>

== קישורים חיצוניים ==

קטגוריה:בודהיזם
קטגוריה:מונחים בבודהיזם
שן בינה

המחצית התחתונה הימנית של המשנן הקבוע. שן הבינה היא השן התחתונה באיור.
שן בינה (באנגלית: Wisdom tooth) הוא כינוי לשן הטוחנת השלישית (באנגלית: Third molar). שן זו בוקעת בדרך כלל בין גיל 17 ל-30, או מאוחר יותר. שמה נובע מן השלב המאוחר, בדרך כלל שבו בוקעת שן זו.

==אנתרופולוגיה==
באוכלוסיות קדם-תעשיותיות שיני בינה שאינן בוקעות כהלכה נדירות, ובאוכלוסיות קדם-חקלאיות נדירות עוד יותר. זאת כיוון שהלסתות הגדלות בזמן הילדות, מגיבות ללחצי הלעיסה של מזונות קשים יותר, גדלות יותר, וכך יש מקום בלסת לשיני הבינה לבקוע כהלכה<ref></ref><ref></ref>. כאשר אין די מקום בלסת, הן בוקעות חלקית מבעד לרירית החניכיים או נשארות כלואות לגמרי בחניכיים עצמן.

==בעיות בבקיעת שיני בינה==
שנים רבות היה מקובל לעקור שיני בינה מיד כשנראה היה שיש בעיה בבקיעתן לחלל הפה. זאת כיוון, למשל, שבקיעה חלקית של שיני הבינה מבעד לרירית החניכיים עלולה לגרום להצטברות של חלקי אוכל בקפל החניכיים שנוצר, וכך לדלקת חניכיים ולעששת חמורה (עקירה מתבצעת במקרים אלו לאחר שטיפולים שמרניים יותר, כגון ניתוח להסרת קפל החניכיים שנוצר מעל לשן הבינה, כשלו<ref></ref>) כמו כן, שיני בינה שכלואות בחניכיים יכולות לצמוח בצורה עקומה ולהפריע לשורשי שיניים שכבר בקעו<ref></ref>.

אולם, בעשורים האחרונים פורסמו הנחיות על ידי רשויות בריאות בארצות הברית ובבריטניה המנחות שלא לעקור שיני בינה שלא בקעו בצורה תקינה אם אינן גורמות למחלות מסוימות כגון היווצרות ציסטה או עששת שאינה ניתנת לטיפול באמצעות סתימה, טיפול שורש וכו'. למרות הנחיות אלו, מספר מחקרים הראו, שעדיין, אחוז ניכר מרופאי השיניים עוקרים שיני בינה שלא בקעו באופן תקין גם כשלא נמצאו בהן בעיות כלשהן.

כמו כן, קיימים מקרים שבהן שיני הבינה לא בוקעות כיוון שהן לא קיימות מלכתחילה. קיימים אנשים שנולדו כששיני הבינה שלהם חסרות, מצב כזה נפוץ בכשליש מהמקרים<ref></ref>.

==תאי גזע==
בשנת 2008 הראו מדענים יפנים שניתן לייצר תאי גזע משן בינה.

==ראו גם==
*כאב שיניים
*עקירת שן

==קישורים חיצוניים==

* 

==הערות שוליים==

קטגוריה:שיניים: אנטומיה
נעמה שנדר

נעמה שנדר (נולדה ב-10 ביולי 1982) היא שחקנית ואמנית ישראלית. התפרסמה בשל תפקידה בסדרת הטלוויזיה "חשופים".

== ביוגרפיה ==
שנדר נולדה בירושלים, בת לערן שנדר, לימים פרקליט המדינה, ולנעה צור שנדר, סופרת. נעמה גדלה במוצא עילית, למדה משחק ועיצוב בבית הספר לתיאטרון חזותי בירושלים ובאקדמיה לאמנות ריטפלד באמסטרדם, שם התגוררה בין השנים 2005–2007. את התואר השני שלה באומנות היא עשתה ב-Royal College of Art, בלונדון, אותו היא סיימה בהצטיינות והוזמנה ללמד באוניברסיטת גולדסמיט בלונדון.

ב-2005 שיחקה בתפקיד הראשי בסרט "קרוב לבית", בו גילמה לוחמת משמר הגבול המשרתת במזרח ירושלים. הסרט זכה לתשבחות מצד המבקרים, זכה בפרס התסריט הטוב ביותר בפסטיבל ירושלים ואף השתתף בפסטיבל ברלין. בשנת 2007, לאחר שובה לישראל, הופיעה שנדר בהצגות הפרינג' "אמה צונץ" ו-"הלא מחונכים", בתיאטרון תמונע, "גרילה", בתיאטרון החאן, ו"חוזר חלילה ומג'נון" בתיאטרון המעבדה. היא עבדה בין היתר עם הבמאים: אריאל אפרים אשבל, נאוה פרנקל, עינת גנץ ובן בוכנבכר, לוי זיני ואוהב פלנץ. שנדר הופיעה בתפקיד ראשי בטלנובלה "חשופים" בערוץ הוט 3, בה גילמה את דמותה של שירה מזור.

ב-2010 עבודה הראשונה, [http://www.youtube.com/watch?v=2G0ZAi4P62Y ׳תיאטרון מסך׳] כבמאית עלתה בפסטיבל עכו לתיאטרון אחר ו[http://e.walla.co.il/?w=/6/1737803 זכתה בפרס ראש העיר]. ב-2012 עבודתה "ערימת ילידים" הוצגה בתיאטרון תמונע בתל אביב.
ב-2013 עלתה עבודה "בית חינוך עיוורים" בירושלים כחלק מהפקות המקור של פסטיבל בבית, עונת התרבות הירושלמית.<ref></ref>
כמו כן בשנת 2013 השתתפה בסרט "כפויים במחלוקת".

שנדר משלבת בעבודותיה לעיתים קרובות מופיעים לא מקצועיים ועולמה האסתטי משלב בין המדיום התאטרוני לקולנועי.

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:מוצא עילית: אישים
קטגוריה:ישראליות שנולדו ב-1982
קטגוריה:ישראלים שנולדו ב-1982
חוקי צ'רגף

חוקי צ'רגף (באנגלית: Chargaff's rules) קובעים כי DNA של כל תא מכל אורגניזם יכלול בסיסי פירימידין ופורין ביחס של 1:1. באופן יותר ספציפי, כמות הגואנין (G) שווה לכמות הציטוזין (C) וכמות האדנין (A) שווה לכמות התימין (T). החוקים קרויים על שם הביוכימאי היהודי אמריקאי ארווין צ'רגף, שגילה אותם בעת עבודתו באוניברסיטת קולומביה. ווטסון וקריק נעזרו בחוקי צ'רגף בגילוי מבנה ה-DNA ב-1952.

השמירה על חוקי צ'רגף ברחבי עולם החי מודגמת בטבלה הבאה, המציינת את האחוז של כל בסיס ב-DNA של אורגניזמים שונים:

{| border="0" align="right" style="border: 1px solid #999; background-color:#FFFFFF"
|-align="right" bgcolor="#CCCCCC"
! אורגניזם
!align="center"|A
!align="center"|T
!align="center"|C
!align="center"|G
|- 
| אדם
| 30.9
| 29.4
| 19.9
| 19.8
|--bgcolor="#EFEFEF"
| תרנגול
| 28.8
| 29.2
| 20.5
| 21.7
|-
| חגב
| 29.3
| 29.3
| 20.5
| 20.7
|--bgcolor="#EFEFEF"
| קיפוד ים
| 32.8
| 32.1
| 17.7
| 17.3
|-
| חיטה
| 27.3
| 27.1
| 22.7
| 22.8
|--bgcolor="#EFEFEF"
| שמר
| 31.3
| 32.9
| 18.7
| 17.1
|-
| E. Coli
| 24.7
| 23.6
| 26.0
| 25.7
|}

קטגוריה:גנטיקה
קטגוריה:חומצות גרעין
נמל סינגפור

[[מסוף פסיר פנג'נג בנמל סינגפור]]
נמל סינגפור (באנגלית: Port of Singapore) הוא מערכת של מתקנים ומסופים שבהם מתנהלת תנועת האוניות הבאות ויוצאות מרציפי סינגפור. 

נמל סינגפור, נכון ל-2022, הוא הנמל המסחרי השני העמוס ביותר בעולם על פי מדד מעמס האוניות העוברות בו (אחרי נמל שאנגחאי שחלף על פניו ב-2010). בנמל עוברות רבע מכלל מספר המכולות בעולם ונמל המכולות של סינגפור הוא העמוס בעולם, הנמל מטפל בחצי מכמות הנפט הגולמי הנסחר בעולם ואף במדד כמות הסחורות החולפות בנמל, בדרכן לנמלי יעד אחרים, זהו הנמל העמוס בעולם. נמל סינגפור היה, עד לשנת 2005, גם הנמל העמוס בעולם במדד משקל המטענים שחלפו בו, אז נטל את הבכורה נמל שאנגחאי.

נמל סינגפור הוא עמוד השדרה הכלכלי של מדינת סינגפור, החסרה משאבי טבע ועתודות קרקע. הנמל מהווה ערוץ חיוני ליבוא משאבים טבעיים ויצואם לאחר שעובדו וזוקקו, כך למשל, זיקוק נפט. הנמל מהווה מקור הכנסה עיקרי לתעשיית שירותי האירוח והתיירות בסינגפור וכן לתעשיית המזון. 

הנמל תועד בפרק בשם: "נמל סינגפור - הנמל ההומה ביותר בעולם" בסדרת הטלוויזיה בנייה מעולם אחר בערוץ נשיונל ג'יאוגרפיק.

==קישורים חיצוניים==

* 

קטגוריה:סינגפור: כלכלה
קטגוריה:סינגפור: תחבורה
סינגפור
בית ספר שדה עפרה

בית ספר שדה עפרה נמצא ביישוב עפרה שבאזור הרי בנימין. הוא נחשב לאחד מבתי הספר שדה הפופולריים. בית הספר עוסק בהדרכות טיולים באזור בנימין, השומרון ובקעת הירדן.

== היסטוריה ==
בית ספר שדה עפרה הוקם בשנת 1983. צוותו עוסק בלימוד, הדרכה ובמחקר שדרת ההר המרכזי של ארץ ישראל משכם בצפון עד ירושלים בדרום, השפלה במערב ובקעת הירדן ומדבר יהודה במזרח. בית הספר פיתח שורה של פעילויות לקהילה, החל בצעדות ובטיולים למשפחות בחגים ובחופשות, דרך פעילויות ט"ו בשבט ואחרות לכלל התלמידים, סדרת הרצאות למבוגרים ולנוער וצעידה בשביל ישראל.

בית ספר שדה עפרה מתרכז בהנחלת ערכי טבע ומורשת באזורים המהווים את "ערש" התנ"ך. העיסוק בחשיפת ובשימור העבר הוא חלק בלתי-נפרד מהעבודה היומיומית בבית ספר שדה עפרה. מעבר לעבודה השוטפת של הדרכות בנושאי תנ"ך ותולדות ישראל בית הספר עוסק גם בשמירת הטבע. צוות בית הספר פועל בירושלים, תוך עבודה צמודה עם בתי ספר ירושלמיים ושילוב תוכני הטיולים עם חומר הלימודים, נושאי הלימוד של בית הספר או חגי ישראל.

בית הספר מפעיל מסלול טיול ייחודי העובר בין שבעת יקבי בוטיק הקיימים באזור: יקב ענתות, יקב תניא בעפרה, יקב מעלה לבונה, יקב שילה, יקב גבעות בגבעת הראל, יקב פסגות ויקבי הררי קדם ביצהר.

בשנת 2008 השלים בית ספר השדה פריצת שביל ועריכתו לגישת מטיילים אל ואדי מז'ור כחלק ממסלול גדול יותר הנקרא סובב דולב. המסלול כולל את הואדיות: מוואדי מז'ור וואדי דילב במקיפים את היישוב דולב. הכנת המסלול מבוצע בתיאום עם צה"ל וממשרד החינוך והוא הוכנס למערכת תיאום הטיולים הארצית.

בית הספר פעיל במאבק למניעת הצבת גדר הפרדה בנחל פרת (ואדי קלט) במדבר יהודה, גדר אשר, להשקפתו, תפגע בשמירת הטבע ותמנע את מסלולי ההליכה במקום. בית הספר הכין מסמך בנושא שיוגש לשדולה הסביבתית-חברתית בכנסת ולמקבלי ההחלטות בנושא קו התפר באזור צפון מדבר יהודה.

במבני בית ספר השדה שוכן גם בית הספר דעת למחוננים ומצטיינים.

==קישורים חיצוניים==
* 
* 
* [http://www.teva.org.il/?CategoryID=256 אתר בית הספר] - החברה להגנת הטבע
* 
* [https://web.archive.org/web/20071007015042/http://www.myesha.org.il/?CategoryID=183&ArticleID=258 תיירות בבנימין] - אתר מועצת יש"ע

קטגוריה:השומרון: חינוך
קטגוריה:בנימין
עפרה, בית ספר שדה
קטגוריה:עפרה
רולטת הרשת

רולטת הרשת היא טקס חניכה ומשחק שהיה נהוג בחיל האוויר הישראלי למסיימי קורס פקחי טיסה. דבר קיומו של הטקס נודע ברבים ב-1992 לאחר שחייל נהרג בעת ביצועו.

מהותו של הטקס הייתה מעין "מבחן אומץ" במסגרתו שוכב החייל בגבו על הרצפה ואוחז, מלמטה, ברשת ביטחון שנועדה לבלום מטוסים נוחתים, שבעת שחרורה היא מתרוממת במהירות גבוהה ביותר. מבנה הרשת אמור לבלום את החייל.

ב-21 ביולי 1992 נפצעו קשה החייל אמיר מלט והחיילת לילך בר-נתן בבסיס חצרים, כאשר הפעלת הרשת הדפה אותם לעבר מסלול הנחיתה, עליו התרסקו. כעבור חמישה ימים נפטר מלט מפצעיו. בגרסת צה"ל לאירוע "נפגע החייל אנושות מכבל לבלימת מטוסים, במהלך שיעור הדרכה במתקן, מתוך רשלנות הקצינים במקום". לאחר האסון הועמדו לדין שלושה קצינים בדרגת סגן. אחד מהם זוכה ואילו השניים האחרים, סגן נועה טרנר וסגן ירון נעים, הורשעו בגרימת מותו של רב"ט אמיר מלט ובפציעתה של טוראית לילך בר נתן ונשפטו למאסר בפועל ולהורדה בדרגה.

בעקבות המקרה עלתה לסדר היום הציבורי הדרישה להוציא אל מחוץ לצה"ל את חקירת תאונות האימונים בעיקר הודות לפעולתה של שולמית מלט, אמו של החייל ההרוג, וביתר שאת לאחר התאבדותה ב-6 בפברואר 1994. מחאתה של שולמית מלט כללה דרישה להעמיד לדין את מפקד הבסיס ומפקד הטייסת, החרמה של טקס הזיכרון לחללי חיל האוויר, מחאה במהלך משפטם של טרנר ונעים, ובכלל זה השלכת ביצה לעבר התובע במשפט, לאחר שטען שנעים הועמד לדין כבעל הדרגה הבכירה ביותר שידע על משחק רולטת הרשת.

בהשפעת האירוע כתבה הסופרת בתיה גור את הרומן "אבן תחת אבן".

== קישורים חיצוניים ==
* 
*
* סגן ירין כהן, [https://www.idf.il/media/31489/1992-רולטת-הרשת-ירין-כהן.pdf פרשת "רולטת הרשת"], באתר צה"ל 

== הערות שוליים ==

קטגוריה:היסטוריה של חיל האוויר הישראלי
קטגוריה:טקסי חניכה
אם למסורת ואם למקרא

אֵם למסורת ואֵם למקרא הן שתי צורות לימוד המופיעות בגמרא ללימוד ההלכה מתוך פסוקי התנ"ך.

אם למסורת היא דרך פרשנית הגורסת שניתן לדרוש את הפסוקים גם על פי מסורת הכתיב, בעוד המחזיקים בשיטת אם למקרא מפרשים ודורשים את הכתוב בהתבסס על מסורת הקריאה בלבד.
שאלת אם למסורת או אם למקרא שנויה במחלוקת בין התנאים, ובמקומות שונים מזהה התלמוד מחלוקות הלכתיות שונות ככאלו התלויות בשאלת אם למסורת ואם למקרא.

==דוגמאות למחלוקת==
דיון ומספר דוגמאות למחלוקת זו מופיעים בתלמוד הבבלי במסכת סנהדרין. התלמוד שם מביא את דברי רב יצחק בר יוסף שמנה חמשה מקורות תנאים בהם מסתמכים התנאים על "יש אם למקרא". בהמשך אותה סוגיה בתלמוד מופיעים מקורות תנאיים נוספים התלויים בדיון זה. שתים מהמחלוקות המובאות בתלמוד מודגמות בטבלה זו:
{| class="wikitable"
|+
!נושא המחלוקת
!המקור בתורה
!לשון הפסוק
!אופן הקריאה
!הכתיב בתורה
!דעה א: "אם למקרא"
!דעה ב: "אם למסורת"
!אפשרות נוספת להסבר המחלוקת
|-
!מספר הדיינים הדרוש לדיני ממונות
|
|"אֲשֶׁר יַרְשִׁיעֻן אֱלֹהִים יְשַׁלֵּם שְׁנַיִם לְרֵעֵהוּ"
|ירשיעון (לשון רבים)
|ירשיען (לשון יחיד)
|רבי : נדרשים שני דיינים ועוד שנים לפעם הנוספת שכתוב "אלהים", דהיינו ארבעה דיינים, ומשום אין בית דין שקול דרושים חמישה דיינים
|רבנן: נדרש דיין אחד ועוד אחד, סה"כ שני דיינים, ומשום אין ב"ד שקול צריכים שלושה דיינים
|גם רבנן מסכימים שיש אם למקרא, אלא ש"ירשיעון" לשון רבים כולל את הדיינים של שני הפסוקים
|-
!מספר הדפנות הנצרך לסוכה
|
|"בַּסֻּכֹּת תֵּשְׁבוּ ...יֵשְׁבוּ בַּסֻּכֹּת... כִּי בַסֻּכּוֹת הוֹשַׁבְתִּי"
|בסוכות (לשון רבים בשלוש הפעמים)
|פעמים בסכת (לשון יחיד), ופעם אחת בסכות (לשון רבים)
|רבי שמעון: מספר דפנות הסוכה הוא שלוש שלמות והרביעית קטנה, אפילו בגודל טפח:

2*3=6, פסוק אחד נצרך לעצם הדין, ונותרו 4, הלכה למשה מסיני לימדה שבדופן הרביעית די בטפח
|רבנן: מספר דפנות הסוכה הוא שתים שלמות והשלישית קטנה, אפילו בגודל טפח

2 ועוד 1*2= 4, פסוק אחד נצרך לעצם הדין, ונותרו 3, הלכה למשה מסיני לימדה שבדופן השלישית די בטפח
|גם רבנן מסכימים שיש אם למקרא, אלא שפסוק נוסף נצרך לדין הסכך
|}

===חובת העלייה לרגל של עיוור באחת מעיניו===
מצוות העלייה לרגל מופיעה בפסוק ב: "שָׁלֹשׁ פְּעָמִים בַּשָּׁנָה יֵרָאֶה כָּל זְכוּרְךָ אֶל פְּנֵי הָאָדֹן ה'"; המילה יֵרָאֶה ניתנת לקריאה בשני אופנים: 'יֵרָאה' דהיינו שעל הזכרים להיראות לפני הקב"ה, או 'יִרְאה', כלומר, שעל הזכרים לראות את השכינה השורה בבית המקדש. לסוברים ש"יש אם למקרא", הרי שאופן הלימוד והדרש הוא לפי איך שנקראת המילה ולא איך שהיא כתובה, דהיינו שהציווי 'יראה'- משמעה חובה להיראות. אך לסוברים ש"יש אם למסורת", מתייחסים אנו לכתיב, ולכן, כוונת המקרא ל"יראה" כוללת את החובה לראות בעיניך. התלמוד מביא את דברי יוחנן בן דהבאי בשם רבי יהודה בן תימא הפוטר עיוור באחת מעיניו ממצוות עלייה לרגל משום שאינו יכול לראות בשתי עיניו, ולא מתקיים בו "כדרך שבא לראות כך בא ליראות".

==ההכרעה להלכה==
הראב"ן כתב, שכיון שהתלמוד הביא סדרה של חמשה תנאים הסוברים שיש אם למקרא, חל כאן הכלל ההלכתי שאין הלכה כשיטה, ומכאן שלהלכה יש אם למסורת. רבי יהונתן אייבשיץ כתב שלהלכה יש אם למקרא, והפרי מגדים השיג עליו וכתב שנראה מפסיקות הרמב"ם שיש אם למסורת. כך כותב גם הערוך לנר.

== לקריאה נוספת ==
* יוסף עופר, המסורה למקרא ודרכיה — פרקי מבוא, הוצאת מאגנס, 2022
*

==הערות שוליים==

קטגוריה:מידות שהתורה נדרשת בהן
קטגוריה:סוגיות תלמודיות
התקופה הכחולה של פיקאסו

ציור מאת פיקאסו שצויר בתקופה הכחולה. ניתן לראות בציור את הקווים הבסיסיים, האווירה העצובה ובעיקר את הצבע הכחול
התקופה הכחולה של פיקאסו (1901–1904) הייתה תקופה בחייו של האמן פבלו פיקאסו, במהלכה יצר בעיקר ציורים שהתאפיינו בצבעים כהים וקרים, כמו כחול, ירוק כהה ושחור, המוכרים כצבעים המקנים לציור אווירה עצובה. בציורים אלו צוירו אנשים שעל פניהם הבעה עגומה או אפאטית, לרוב בפוזיציה סגורה ובמצבים אנושים עגומים. סיבות שונות הביאו את האמן לתקופה חשוכה זו, אך שתי סיבות עיקריות לתקופה זו מוכרות לנו:
* מות חברו קרלוס קסאחאמס, אשר התאבד בירייה בראשו.
* כאשר היגר פיקאסו מברצלונה לפריז ב-1901, ציוריו של פיקאסו כמעט ולא נמכרו, והוא היה רעב ללחם. רבים סבורים כי הציורים אשר הראו אנשים בודדים וחלשים היו לאות הזדהות עם האנשים שצייר.

הציורים בתקופה הכחולה מאופיינים בשימוש בקווי מתאר בסיסיים ומודגשים. בחלקם נעשה שימוש בסגנון כתמי במשיחות מכחול קצרות ונחפזות בנוסף לתיחום הצורות בקווי המתאר. השימוש בכחול מרמז על האפשרות שהתמונות צוירו בשעות הלילה, שכן אם היו מצוירות בשעות היום היה הדבר מצריך שימוש גם בסקאלת הצבעים החמים יותר. ייתכן גם שהשימוש בכחול נבע מתוך צורך אקספרסיבי של האמן. על פי תנוחות ובגדי המופיעים בתמונה, הכחול עשוי לרמז גם על תחושת קור או ניכור.

התקופה הכחולה של פיקאסו הסתיימה כאשר פגש בנערה בשם פרננדה אוליבר. עד מהרה השניים התאהבו וציוריו של פיקאסו החלו להיות עליזים יותר תוך שימוש בצבעים חמים כמו ורוד וכתום. הייתה זו תחילתה של התקופה הוורודה (1904 - 1907). בתקופה זו ציוריו של פיקאסו נעשו מלאי-חיים הרבה יותר. אלמנטים מרכזיים בתקופה הוורודה מתקשרים לאנשי קרקס וחיות.

==ראו גם==
* התקופה הוורודה של פיקאסו
* הטרגדיה (ציור)

== קישורים חיצוניים ==
* [https://web.archive.org/web/20131008005328/http://alon.hasharon.k12.il/new_ataralon/mikzoot/art/work/2_1_blue.htm מאמר אינטרנטי על התקופה הכחולה], באתר התיכון "אלון" ברמת השרון

קטגוריה:ערכים שבהם תבנית בריטניקה אינה מתאימה
תקופה כחולה
תקופה כחולה של פיקאסו
מסלול (פיזיקה)

גופים בעלי מסה שונה הנעים סביב מרכז מסה זהה. גודלי העצמים, וסוג המסלול הספציפי הזה דומים לאלו במערכת פלוטו-כארון]]

בפיזיקה, מסלול (באנגלית: Trajectory) הוא שם כללי לנתיב שעצם מסוים עובר בו בנועו במרחב. מקרה פרטי של מסלול הוא מסלול כבידתי, בו גוף אחד מושפע מכבידה של גוף אחר ונע מסביבו, כמו למשל המסלול של כוכב לכת סביב שמש. מקרה אחר הוא מסלול בצורת פרבולה, בו נע קליע תותח, מסלול כזה נקרא מסלול בליסטי.

== תיאור קינמטי של מסלול ==

במכניקה קלאסית, המסלול מתואר על ידי וקטור המקום כתלות בזמן (ביחס למערכת צירים (קואורדינטות) מסוימת, בה נקבעת ראשית הצירים). כלומר: על ידי הפונקציה הווקטורית <math>\vec{r}(t)</math>. הנגזרת של פונקציה זו היא המהירות <math>\vec{v} = \frac{d \vec{r}(t)}{dt}</math> והנגזרת השנייה היא התאוצה. דרך היא המרחק המצטבר לאורך המסלול שעשה הגוף, בניגוד להעתק, שהוא המרחק בין נקודת המוצא לנקודת הסיום-לדוגמה, אם גוף נקודתי נמשך במעלה שיפוע וחזרה לנקודת ההתחלה, הדרך שהוא עשה היא פעמיים אורך השיפוע וההעתק הוא אפס.

במכניקה יחסותית, המסלול של גוף הוא "קו העולם" שלו במרחב-זמן המתואר על ידי פרמטר אפיני, כגון הזמן העצמי: <math>\ x^\mu (\tau) =\left( t(\tau), \vec{r}(\tau) \right)</math>.

במכניקת הקוונטים החלקיק יכול להיות בכל המסלולים האפשריים, כאשר יש לו הסתברות (או אמפליטודת פונקציית הגל) להיות בכל מסלול. כדי לחשב את הפרופוגטור, כלומר האמפליטודה שלו להתקדם מ-<math>\ x_1 (t_1)</math> ל-<math>\ x_2 (t_2)</math> יש לסכום על כל מסלולי הביניים האפשריים באמצעות אינטגרל מסלול של פיינמן: <math>\ \lang x_2 (t_2) | x_1 (t_1) \rang = \int Dx(t) e^{iS[x(t)] / \hbar }</math>. המסלול הקלאסי הוא המסלול עבורו הפעולה S היא סטציונרית (כלומר: <math>\ \delta S = 0</math>).

== מסלולי כוכבי הלכת ==

בעבר, התנועה של כוכבי הלכת, אשר נראתה בעין בלתי מזוינת, הוסברה בעזרת האפיציקל, כתנועה מעגלית. הסבר זה חזה את מסלול כוכבי הלכת בצורה מדויקת יחסית. רק בתחילת המאה ה-17 יוהאנס קפלר הצליח להראות כי תנועת כוכבי הלכת היא בעצם אליפטית סביב השמש ולא מעגלית, והיה זה אייזק ניוטון שהצליח להסביר מדוע נעים כוכבי הלכת בצורה זו. ניוטון פרסם חלק מהתוצאות אליהן הגיע בחיבורו "De Motu Corporum" שפורסם ב-1684 והיה היסוד לספרו "עקרונות מתמטיים של פילוסופיית הטבע" בו ניסח את חוק המשיכה האוניברסלי שקבע כי ישנה משיכה בין כל שני גופים בעלי מסה, וכי הם ימשכו ביחס ישר למסתם, וביחס הפוך לריבוע המרחק שביניהם. במאה ה-20 הראה אלברט איינשטיין במסגרת תורת היחסות הכללית שהמסה של השמש מעוותת את המרחב, ומסלולי כוכבי הלכת הם מסילה גאודזית.

==ראו גם==
* טיסה מסלולית

== קישורים חיצוניים ==

* [http://www.physics-lab.net/applets/projectile-motion יישום לחישוב מסלול של קליע תותח]
* [http://www.lri.fr/~dragice/gravity/ הדגמה של מסלול כבידתי]

קטגוריה:מכניקה
פיליפוס הקדוש

פיליפוס הקדוש (ביוונית: Φίλιππος; מת בשנת 80 לספירה) היה אחד משנים עשר שליחיו של ישו בברית החדשה.

פיליפוס נולד בבית צידא שבגליל, והיה בין ראשוני החוברים לישו. יום החג לפיליפוס נקבע לאחד במאי, אך בנצרות הקתולית חוגגים אותו ב-3 בו, ובנצרות האורתודוקסית המזרחית - ב-14 בנובמבר. פיליפוס הטביל לנצרות ברחבי הארץ בסוריה, בפריגיה, וביוון. הוא נצלב בשנת 80 בעיר היוונית הייראפוליס באסיה הקטנה.

==ביוגרפיה==
על פי הבשורה על-פי יוחנן, פיליפוס ערך לישו הכרות עם תלמיד נוסף, נתנאל (ברתולומאוס הקדוש).
באותה בשורה מבקש פיליפוס מישו, במהלך הסעודה האחרונה:

==לקריאה נוספת==
* 

==קישורים חיצוניים==

* 
* פסל פיליפוס הקדוש ב[[סנט פטרסבורג]]

==הערות שוליים==

קטגוריה:קדושים נוצרים
קטגוריה:שנים עשר השליחים
קטגוריה:נוצרים בארץ ישראל
קטגוריה:נפטרים ב-80
אדו בירק

אדו בירק (באסטונית: Ado Birk; 14 בנובמבר 1883 - 2 בפברואר 1942) היה מדינאי אסטוני, שכיהן לתקופה בת שלושה ימים כראש ממשלת אסטוניה.

== חייו ==
בירק נולד בטרבאסטו וסיים את לימודיו בסמינר התאולוגי בריגה. לאחר מכן הוא למד באקדמיה התאולוגית בסנקט פטרבורג ובפקולטאות למשפטים בטרטו (1907–1908), סנקט פטרבורג (1908 - 1911) ולייפציג (1911). בשנים 1911 - 1912 הוא עמד בראש משרד הרישום של טאלין ובשנים 1912 - 1917 עסק בעריכת דין במשרדו של יאן פוסקה.

בשנת 1917 מונה בירק לשמש מזכיר האספה המכוננת של אסטוניה. בשנת 1918 הוא נשלח לשמש כנציג אסטוניה בפינלנד ובשנים 1918 - 1919 הוא שימש יו"ר ועדת הבחירות המרכזית לאספה המכוננת של אסטוניה ויו"ר מועצת המדינה הזמנית. לאחר כינונה שימש בירק סגן יו"ר האספה המכוננת. בשנים 1919 - 1920 ובשנית ב-1925 הוא כיהן כשר החוץ. למשך יומיים, בין ה-28 ביולי ל-30 ביולי 1920, הוא החזיק בתפקיד ראש הממשלה של אסטוניה. כהונתו באספת הנבחרים נמשכה עד 1922. לצד פעילותו הפוליטית כיהן בירק גם כיו"ר אגודת הכבאים של טאלין (1917–1924) ובשנים 1919 - 1922 עמד בראש התאחדות הכבאים האסטונית.

בשנים 1922–1926 כיהן בירק כציר אסטוניה בברית המועצות. בשנתו האחרונה בתפקיד הוא הסתכסך עם הדרג המקצועי במשרד החוץ ונתבקש לחזור לאסטוניה, אך סירב לעשות כן. בקיץ 1926 הוא נאסר על ידי סוכנות הביון ה"גה פה או" ונכלא ברוסיה. לאחר בריחה ממאסר בשנת 1927 הוא ביקש מקלט מדיני בשגרירות נורווגיה במוסקבה. הוא שב לאסטוניה והואשם בה במסירת מידע חשאי לידי שלטונות ברית המועצות. בירק נותר במאסר עד לזיכויו בנובמבר 1927. למרות הזיכוי הקריירה הפוליטית שלו הסתיימה.

בירק התמסר לאחר סיום פעילותו הציבורית לפעילות במסגרת הכנסייה האסטונית האורתודוקסית ובשנים 1939–1940 היה למזכיר העולמי של הכנסייה, בעודו עוסק בטאלין כאיש עסקים פרטי.

ב-14 ביוני 1941, כשנה לאחר סיפוחה של אסטוניה לברית המועצות, נאסר בירק על ידי הקומיסריון העממי לענייני פנים. הוא נידון למיתה ב-28 בינואר 1942, אך נפטר בטרם הוצאתו להורג בעודו שוהה במחנה עבודה של הגולאג במחוז סברדלובסק.

==קישורים חיצוניים==

* [https://web.archive.org/web/20070927203050/http://www.president.ee/en/estonia/heads.php?gid=81959 קורות חייו] באתר הרשמי של נשיא אסטוניה

קטגוריה:ראשי ממשלת אסטוניה
קטגוריה:פוליטיקאים אסטונים
קטגוריה:דיפלומטים
קטגוריה:שגרירי אסטוניה בברית המועצות
קטגוריה:ילידי 1883
קטגוריה:נפטרים ב-1942
אנדרס טאראנד

אנדרס טאראנד (באסטונית: Andres Tarand; נולד ב-11 בינואר 1940) הוא פוליטיקאי שכיהן כראש ממשלת אסטוניה.

==ביוגרפיה==
טאראנד נולד בטאלין ובשנת 1963 סיים לימודי תואר ראשון בקלימטולוגיה מאוניברסיטת טרטו. לאחר מכן הוא סיים לימודי תואר שני בגאוגרפיה (1973) והמשיך במחקר אקדמי באוניברסיטה. בשנים 1979–1981 עמד טאראנד בראש מחלקת המחקר ובשנים 1988–1990 היה מנהל הגנים הבוטניים של טרטו. משנת 1996 הוא משמש חבר מועצת המנהלים של האוניברסיטה.

בשנים 1992–2004 היה טאראנד חבר הפרלמנט של אסטוניה. במהלך תקופה זו הוא נבחר לשמש ראש הממשלה (1994–1995) וכיהן בתפקיד השר לאיכות הסביבה (1992 - 1995).

בשנים 2004–2009 היה טאראנד חבר הפרלמנט האירופי מטעם המפלגה הסוציאל-דמוקרטית.

טאראנד עוסק רבות בתחום איכות הסביבה ופועל בתחום זה באסטוניה ובאזור הבלטי. במסגרת פעילותו זו הוא שותף לעשייתם של ההתאחדות האסטונית לגאוגרפיה, המכון האסטוני לפיתוח בר-קיימא, מכון סטוקהולם לנושאי סביבה, החברה האסטונית להגנת הטבע ואחרים.

==קישורים חיצוניים==

* [https://web.archive.org/web/20070115171041/http://www.atarand.ee/ האתר הרשמי של טאראנד] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוליטיקאים אסטונים
קטגוריה:ראשי ממשלת אסטוניה
קטגוריה:חברי הפרלמנט האירופי
קטגוריה:שרי סביבה
קטגוריה:ילידי 1940
אונה יוקנביצ'ניה

אונה יוקנביצ'ניה (בליטאית: Ona Juknevičienė; נולדה ב-28 באפריל 1955) היא אשת ציבור ליטאית.

==ביוגרפיה==
יוקנביצ'ניה נולדה בכפר דוסמנליאי בליטא. בהיותה בת שלוש עברה משפחתה לווילנה, שבה סיימה את לימודיה התיכוניים ולימודי תואר ראשון בכלכלה תעשייתית. בשנים 1986–1989 עבדה יוקנביצ'ניה כחוקרת במכון לעבודה ורווחה. בשנת 1992 היא סיימה לימודי דוקטורט במדעי החברה והצטרפה לסגל אוניברסיטת וילנה.

בשנת 1992 החלה יוקנביצ'ניה לעבוד כיועצת לענייני הפרטה עבור מיזם "ESOP Services International" המשותף לליטא ולארצות הברית. לאחר מכן היא עמדה בראש המיזם ומשנת 1995 עברה לנהל את חברת "Consulta" לייעוץ ארגוני. באותה עת החלה יוקנביצ'ניה לייעץ לבנק העולמי ובמשך שנים ספורות ליוותה את תוכניות הסיוע של הבנק לאוזבקיסטן ולסרביה. בשנת 2000 היא עבדה כיועצת לממשלת ליטא בנושאי הפרטה, ארגון מחדש ופשיטות רגל כלכליות. עבודתה האקדמית נמשכה לאורך שנים אלו.

בשנים 2004–2009 כיהנה וקנביצ'ניה כנציגה בפרלמנט האירופי מטעם מפלגת העבודה ושימשה בו יו"ר הוועדות המשותפות של הפרלמנט עם מדינות מרכז אסיה ומונגוליה. כמו כן, היא הייתה חברת הוועדה לביקורת התקציב, ועדת העבודה והרווחה, ועדת הכלכלה, וועדות לענייני פנים ומשפט. במהלך כהונתה הייתה יוקנביצ'ניה חברת המפלגה הדמוקרטית האירופאית וחברת הברית הליברלית-דמוקרטית של אירופה.

הייתה מועמדת לפרלמנט האירופי בשנת 2009, אך לא נבחרה.

==קישורים חיצוניים==
* [https://www.vrk.lt/statiniai/puslapiai/rinkimai/404_lt/Kandidatai/Kandidatas25346/Kandidato25346Biografija.html קורות חיים]

קטגוריה:חברי הפרלמנט האירופי מטעם ליטא
קטגוריה:פוליטיקאיות ליטאיות
קטגוריה:ליטאיות שנולדו ב-1955
Requiem - Mezzo Forte

Requiem - Mezzo Forte הוא אלבום מטאל סימפוני/מטאל גותי/דום מטאל של להקת הדום הגותי Virgin Black מאדלייד, אוסטרליה.

== הפקה ==
האלבום הוא חלק מטרילוגיית הרקוויאם של הלהקה, שכוללת את האלבומים Requiem - Pianissimo הקלאסי באופיו ואת Requiem – Fortissimo הנוטה יותר לדום-דת'. האלבום Requiem - Mezzo Forte מהווה שילוב בין שני הסגנונות, ומכיל ריפי גיטרות כבדים ואיטיים לצד מוזיקה קלאסית, שאותה מבצעת התזמורת הסימפונית של אדלייד, ולצד שירה אופראית ומקהלה.

שירי הלהקה באלבום מושרים באנגלית ולטינית ועוסקים במוות ושכול.

האלבום זכה לביקורות טובות במגזיני מוזיקה ומטאל כגון Allmusic ומטאל האמר.

== רשימת שירים ==

{|
|
<div style="direction: ltr;">
# "Requiem, Kyrie" – 7:42
# "In Death" – 8:00
# "Midnight's Hymn" – 4:57
# "...and I Am Suffering" – 10:55
# "Domine" – 8:06
# "Lacrimosa (I Am Blind with Weeping)" – 9:59
# "Rest Eternal" – 2:29
</div>
|-
|
בונוסים (במהדורה המיוחדת של הדיסק):
<div style="direction: ltr;">
# "Mother of Cripples" (Virgin Black demo)
# "Whispers of Dead Sisters" (Trance)
# "Museum of Iscariot" (Sombre Romantic)
# "Our Wings Are Burning" (Elegant... and Dying)
# "Our Wings Are Burning" (video clip)
</div>
|}

== יוצרים ==
* רואן לונדון Rowan London – קלידים, שירה גברית - טנור
* סמנתה אסקרב Samantha Escarb – גיטרה, צ'לו
* גריי - Grayh – גיטרה בס
* דינו ציאלו Dino Cielo – תופים
* התזמורת הסימפונית של אדלייד, מנצח: ברוס סטוארט Bruce Stewart
* סוזן ג'ונסון Susan Johnson - שירה נשית, סופרנו
* המקהלה של אקדמת סטמפורד, אדלייד
* מקהלת המוות: דני בלייק, סימון דראנט, דאמון גוד, טרוי מוני, גריי, רואן לונדון

== קישורים חיצוניים ==

* [http://www.allmusic.com/cg/amg.dll?p=amg&sql=10:fpfwxzu5ldhe ביקורת], ב-Allmusic

קטגוריה:אלבומי מטאל גותי
קטגוריה:אלבומי 2007
פואייה

הפואייה הגדול של ה[[אופרה גרנייה בפריז]]
הפואייה של [[האופרה הישראלית החדשה אותו עיצב רון ארד, בתוך המשכן לאמנויות הבמה]]
פוּאָיֶיה (מצרפתית: Foyer) הוא חלל גדול במבני ציבור שונים כדוגמת תיאטרון, בית קולנוע, בית אופרה וכדומה. החלל נמצא בין הכניסה למבנה או משמש בעצמו כחלק ממבואת הכניסה לבין אולם התיאטרון או האודיטוריום אליהם נכנסים לרוב דרך מספר מעברים. הפואייה משמש להתכנסות הקהל לפני פתיחת דלתות הכניסה לאולם בו נפגשים האנשים בתחילת הערב בו נערך המופע ובו ניתן אף לקיים אירועי תרבות משניים או לקיים אף תערוכות שונות. הפואייה גם כולל מזנון כיבוד ומשקאות הפועל טרם המופע ובמהלך ההפסקה בה באה לידי ביטוי גם כן חשיבותו של המקום.

הפואייה של מבני תרבות רבים הוא חלק מפואר וחשוב במיוחד במבנה. לרוב, הוא אף מפואר יותר מן האולם עצמו שכן בפואייה מקבלים את פני הקהל, בו מתקיים המפגש האנושי הגדול, לעומת האולם, שבו עיקר ההתמקדות היא במופע האמנותי עצמו.

==ראו גם==
* אולם תיאטרון
* לובי
* אטריום

==קישורים חיצוניים==

קטגוריה:אלמנטים אדריכליים
קטגוריה:חדרים
לטאה (קבוצת כוכבים)

לטאה היא קבוצת כוכבים קטנה שנמצאת בחלק הצפוני של השמים ומורכבת מכוכבים חלשים במיוחד. בנוסף מאפילות על הקבוצה קבוצות הכוכבים הבולטות שמסביבה - אנדרומדה, ברבור וקסיופאה. הקבוצה הוגדרה במאה ה-17 על ידי האסטרונום הפולני יוהנס הווליוס על אזור ללא כוכבים בהירים שלא היה שייך לאף קבוצת כוכבים אחרת. בתנאי צפייה טובים יוצרים כוכבי הקבוצה צורת W המזכירים את קבוצת קסיופאה ולכן הקבוצה מכונה לעיתים "קסיופאה הקטנה".

==כוכבי הקבוצה==
α בלטאה הוא הכוכב היחיד בקבוצה עם בהירות נראית מדרגה נמוכה מ-4. זהו כוכב לבן-כחלחל במרחק של כ-100 שנות אור ועם בהירות מדרגה 3.8.

==גרמי שמיים מעניינים אחרים==
NGC-7243 הוא צביר פתוח המכיל כמה עשרות כוכבים לבנים-כחולים עם בהירות סביב דרגה 6.5, הניתן לצפייה במשקפת. הצביר נמצא במרחק של כ-2800 שנות אור וגילו מוערך בכמאה מיליון שנים.
 

==קישורים חיצוניים==

* 

קטגוריה:קבוצות כוכבים
קטגוריה:7 קבוצות הכוכבים של יוהנס הווליוס
הפארק הלאומי נאנדה דווי

הפארק הלאומי נאנדה דווי (הינדי नन्दा देवी राष्ट्रीय उद्यान; אנגלית Nanda Devi National Park) כולל את השטח שסביב פסגת ההר שאת שמו הוא נושא, המתנשא לגובה של 7,817 מטרים במדינת אוטראקהאנד בצפון הודו.

הפארק הוכרז בשנת 1982 והוכלל ברשימת אתרי המורשת הלאומית של אונסק"ו בשנת 1988. ב-2004 הוכרז הפארק כשמורה ביוספרית על ידי אונסק"ו. שטח הפארק 630.33 קמ"ר. אחת התכונות המייחדות את הפארק היא עובדת היות הר נאנדה דווי הפסגה הגבוהה ביותר של הר הנמצא כולו בשטח הודו.

הפארק מקיף את אגן הנאנדה דווי המוקף פסגות שגובהן בין 6,000 ו-7,500 מטרים ומתנקז לנהר הרישי גנגה דרך קניון הרישי גנגה התלול והצר. יחד עם הפארק הלאומי עמק הפרחים שמצפון-מערב לו, אף הוא אתר מורשת עולמית ושמורת הטיגריסים (קורבט), הם מהווים שמורה ביוספרית ששטחה 2,236 קמ"ר וצמוד לה שטח נוסף של 5,148 קמ"ר.

כל שטח הפארק נמצא בגובה של 3,500 מטרים ויותר מעל פני הים.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אוטראקהאנד
נאנדה דווי
מעבד מזון

מעבד מזון חשמלי
מעבד מזון הוא מכשיר מטבח לעיבוד מזון, המשמש לפעולות חוזרות ונשנות בתהליך הכנת המזון. כיום משתמשים במונח, ברוב המקרים, לתיאור מכשיר חשמלי, אולם בנמצא גם מכשירים ידניים הנקראים בשם זה.

מעבדי מזון דומים במידה רבה לממחים (בלנדר). ההבדל המרכזי הוא שבמעבדי מזון מותקנים סכינים ודיסקים הניתנים להחלפה במקום להב קבוע. בנוסף, הקערות שלהם רחבות ונמוכות יותר, בצורה המתאימה יותר לעיבוד מזון מוצק או מוצק למחצה. בדרך כלל אין צורך להוסיף הרבה נוזלים בהפעלת המעבד, בניגוד לממחה, הדורש כמות מסוימת של נוזלים כדי לעבד את חלקי המזון סביב להביו.

מעבד מזון מאפשר את הפעולות הבאות:
* חיתוך וקיצוץ ירקות.
* טחינת מזונות כגון אגוזים, תבלינים, בשר או פירות יבשים.
* גירור גבינה או ירקות.
* הכנת מחית.
* הכנה ולישה של בצקים.

== היסטוריה ==
הרעיון של מכונה לעיבוד מזון נהגה לראשונה על ידי איש מכירות של חברת קייטרינג צרפתית בשם פייר ורדן. ורדן שם לב לזמן הרב שהשקיעו לקוחותיו במטבח בקיצוץ, כתישה וערבוב של מזון. הוא פיתח פתרון פשוט ויעיל, קערה עם להב מסתובב בבסיסה. ב-1960 הרעיון התפתח לחברה בשם "רובוטקופ" (Robot Coupe) שיצרה את מעבד המזון הראשון לתעשיית ההסעדה. בסוף שנות ה-60 פותח מעבד מזון עם מנוע אינדוקציה מסחרי. בשנת 1972 הופיע מעבד מזון לשוק הביתי. מעבד המג'ימיקס הופיע בבריטניה ב-1974, עם הדגם R1,1800.

הממציא והמהנדס האמריקאי קארל סונטהמייר פיתח את מעבד המזון בארצות הברית בתחילת שנות ה-70, בהשראת העיצוב של הבלנדר התעשייתי של רובוטקופ. ב-1973, שווק מעבד המזון הביתי הראשון בצפון אמריקה תחת המותג קוסינארט (Cuisinart).

== עיצוב והפעלה ==
בבסיס המעבד מותקן מנוע המסובב ציר הינע אנכי. קערה, העשויה בדרך כלל מפלסטיק שקוף וכוללת מכסה מתפרק עם פתח הזנה בצורת צינור דרכו ניתן להכניס מזון למעבד, מולבשת על הציר. ניתן לחבר להבי חיתוך שונים אל הציר, כך שהם מותקנים קרוב לתחתית הקערה. ניתן לחבר, לחלופין, דיסקות פריסה וגירור הפועלות קרוב למכסה הקערה. ניתן למצוא היום מעבדי מזון רבים המגיעים עם תוספות כגון מקצף, דיסקית להכנת צ'יפס, להב ערבול ועוד.

ניתן להכניס מזון למעבד דרך פתח ההזנה בזמן קיצוץ, מעיכה או קיצוץ. הפתח משמש גם כצינור לחיתוך, או כתישה כנגד הדיסקות המתאימות. עם המעבד מגיע דוחסן המתאים בגודלו לפתח ההזנה ומגן על האצבעות.

ברוב מעבדי המזון המודרניים קיים התקן בטיחות המונע מהמנוע להסתובב אם הקערה לא מונחת היטב במקומה או אם המכסה אינו מחובר לקערה כהלכה.

== ראו גם ==
*ממחה
*מערבל מזון

== קישורים חיצוניים ==

* [http://www.zap.co.il/guides/guide.aspx?guideID=45 מדריך קניה של מעבדי מזון], אתר זאפ
* 

== הערות שוליים ==

קטגוריה:מכשירי מטבח